Θωμάς Μπωσάμπ, 12ος κόμης του Γουόρικ

μικρογραφία|150εσ|Οικόσημο τού Μπωσάμπ: ''Επί ερυθρού πεδίου χρυσή οριζόντια ταινία, τρεις χρυσοί σταυροί Ιεροσολύμων επάνω, τρεις κάτω.''

Ο **Θωμάς Β΄ ντε Μπωσάμπ**, 12ος κόμης τού Γουόρικ, Ιππότης τής Περικνημίδος (16 Μαρτίου 1338) 8 Απριλίου 1401) ήταν Άγγλος ευγενής τού Μεσαίωνα, και ένας από τούς κύριους αντιπάλους τού Ριχάρδου Β'.

## Προέλευση
[δεξιά|μικρογραφία|300εσ|Ο Ριχάρδος ΦιτζΆλαν 11ος κόμης τού Άρουντελ, ο [Θωμάς του Γούντστοκ|Θωμάς τού Γούντστοκ 1ος δούκας τού Γκλόστερ, ο Θωμάς ντε Μόουμπρεϋ κόμης τού Νότιγχαμ, ο Ερρίκος κόμης τού Ντέρμπυ (αργότερα Ερρίκος Δ΄) και ο Θωμάς ντε Μπωσάμπ 12ος κόμης τού Γουόρικ, ρίχνουν τα γάντια τους, και απαιτούν από τον Ριχάρδο Β΄ να τούς αφήσει να αποδείξουν με τα όπλα, τη δικαιοσύνη για την εξέγερσή τους.]]

Ήταν γιος τού Θωμά ντε Μπωσάμπ 11ου κόμη τού Γουόρικ και τής συζύγου του Αικατερίνης Μόρτιμερ,  κόρης τού Ρότζερ Μόρτιμερ 1ου κόμη τού Μάρς (απεβ. 1369).

## Σταδιοδρομία
μικρογραφία|207x207εσ|Σφραγίδα τού Θωμά ντε Μπωσάμπ, 12ου κόμη τού Γουόρικ.

Χρίστηκε ιππότης γύρω στο 1355,  και συνόδευσε τον Ιωάννη τής Γάνδης σε εκστρατείες στη Γαλλία το 1373, και περίπου εκείνη την εποχή χρίστηκε Ιππότης τής Περικνημίδος. Στα κοινοβούλια τού 1376 και τού 1377 ήταν ένας από εκείνους, που διορίστηκαν για να επιβλέψουν τη μεταρρύθμιση τής κυβέρνησης τού βασιλιά Ριχάρδου Β'. Όταν αυτές δεν ήταν τόσο αποτελεσματικές όσο αναμενόταν, ο Μπωσάμπ έγινε κυβερνήτης τού βασιλιά.  Το 1377, ή 1378, παραχώρησε τα φέουδα τού Κρουμ Άνταμ (σημερινοί κόμητες Κρουμ) στο Γούστερσιρ, και τού Γκράφτον Φλάιφορντ στο Γουόρικσιρ στον Ερρίκο ντε Άρντερν για ένα κόκκινο τριαντάφυλλο.  Μεταξύ 1377 και 1378 διορίστηκε Ναύαρχος τού Βορρά. Ο Μπωσάμπ έφερε ένα μεγάλο απόσπασμα στρατιωτών και τοξοτών στην Σκωτική εκστρατεία τού βασιλιά Ριχάρδου Β΄ το 1385.

### Σύγκρουση με τον βασιλιά Ριχάρδο Β΄
Το 1387 ήταν ένας από τούς Εφέτες Λόρδους, οι οποίοι προσπάθησαν να διαχωρίσουν τον Ριχάρδο Β' από τούς ευνοουμένους του. Αφού ο Ριχάρδος Β΄ ανέκτησε την εξουσία, ο Μπωσάμπ αποσύρθηκε στα κτήματά του, αλλά προσκλήθηκε στο Λονδίνο με τέχνασμα το 1397, και κατηγορήθηκε για εσχάτη προδοσία, υποτίθεται ότι ως μέρος τής υποτιθέμενης συνωμοσίας τού κόμη τού Αρουντέλ. Φυλακίστηκε στον Πύργο τού Λονδίνου (σε αυτό που είναι τώρα γνωστός ως "Πύργος Μπωσάμπ"), δήλωσε ένοχος, και αφέθηκε στο έλεος τού βασιλιά. Απέβαλε τα κτήματά του και τούς τίτλους του, και καταδικάστηκε σε ισόβια κάθειρξη στη Νήσο τού Μαν. Την επόμενη χρονιά, ωστόσο, μεταφέρθηκε πίσω στον Πύργο, μέχρι που απελευθερώθηκε τον Αύγουστο τού 1399, μετά τη σύλληψη τού Ριχάρδου Β' από τον Ερρίκο Δ΄ Μπόλινγκμπροκ. 

### Αποκαταστάθηκε από τον βασιλιά Ερρίκο Δ΄
Αφού ο Μπόλινγκμπροκ καθαίρεσε τον Ριχάρδο Β΄ και έγινε βασιλιάς ως Ερρίκος Δ΄, ο Μπωσάμπ αποκαταστάθηκε στους τίτλους και τα κτήματά του. Ήταν ένας από εκείνους, που παρότρυναν τον νέο βασιλιά να δολοφονήσει τον Ριχάρδο Β΄.  και συνόδευσε τον βασιλιά Ερρίκο Δ΄ κατά τής εξέγερσης τού 1400.

## Οικογένεια
μικρογραφία|150εσ|Οικόσημα των Φέρερς (τού Γκρόμπυ): ''επί ερυθρού πεδίου επτά ρόμβοι με χρυσό περίγραμμα.''

Νυμφεύτηκε τη Μάργκαρετ Φέρερς, κόρη τού Γουίλιαμ Φέρερς, 3ου βαρόνου Φέρερς τού Γκρόμπυ, και τής συζύγου του Μάργκαρετ ντ'Ουφόρντ, κόρης τού Ρόμπερτ ντ'Ουφόρντ, 1ου κόμη τού Σάφολκ.  Με τη σύζυγό του απέκτησε παιδιά, μεταξύ των οποίων:
* Ριχάρδος 13ος κόμης τού Γουόρικ (1382–1439), γιος και διάδοχος.
* Αγνή, παντρεύτηκε τον Θωμά Μπόργκες τού Γράξαλ & Μπρώντον (απεβ. 1401).

## Το τέλος και η διαδοχή
Ο Μπωσάμπ απεβίωσ το 1401 (οι πηγές διαφέρουν ως προς το αν απεβίωσε στις 8 Απριλίου  ή στις 8 Αυγούστου).  και τον διαδέχθηκε ο γιος του Ριχάρδος ντε Μπωσάμπ 13ος κόμης τού Γουόρικ. Τάφηκε με τη σύζυγό του Μαργαρίτα στο νότιο εγκάρσιο κλίτος τής Κολλεγιακής Εκκλησίας τής Σαιντ Μαίρυ στο Γουόρικ, αλλά ο τάφος τους καταστράφηκε από πυρκαγιά το 1694. Μόνο το μνημειώδες ορειχάλκινο γλυπτό διασώθηκε, το οποίο εξακολουθεί να εκτίθεται στη Σαιντ Μαίρυ.

## Πρόγονοι

## Αναφορές

## Πηγές
* 
* 
* Round, J. H. (1885). "Beauchamp, Thomas de" . In Stephen, Leslie (ed.). Dictionary of National Biography. Vol. 4. London: Smith, Elder & Co.

Κατηγορία:Άγγλοι γαλλικής καταγωγής
Κατηγορία:Οικογένεια ντε Μπωσάμπ